Bekende Boeremusiek-legende sterfManie Bodenstein. Foto: YouTube ‘n Musiekvideo waarin dié legende sy staal bewys volg onderaan die berig. ŉ Bekende Suid-Afrikaanse konsertinaspeler is Donderdag in die vroeë oggendure in die ouderdom van 85 oorlede. “Manie Bodenstein is vanoggend omstreeks 01:00 oorlede,” het Lidia Winchester, ŉ musiekpromotor aan Maroela Media gesê. Hy het by sy dogter in Mondeor, Johannesburg, gewoon waar hy die laaste vier maande bedlêend was. Manie het van vroeg af in musiek belang gestel en het as agtjarige reeds begin mondfluitjie speel. Sy eerste album is in 1947 opgeneem. Van Manie se albums sluit in Deur Die Jare 1947 – 1996, Twintig Van Die Beste, Boeremusiek Treffers, Boerekos – Lekker Kuier Boeremusiek, Boerekos Vol.2 – Lekker Kuier Boeremusiek, Boeremusiek Vang Spoed, RSG se Gewildste en So Ry Die Boere, wat hy saam met Blackie Swart uitgebring het. Sy begrafnisreelings is nog nie bekend nie.